**Timo-Pekka Heikkinen** (s. 21. maaliskuuta 1985 Jyväskylä) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan oikea laitahyökkääjä. Heikkinen pelityyliltään kahden suunnan hyökkääjä. Hän laukoo oikealta.

Ura
---

Heikkinen on JYPin kasvatti. Hän voitti joukkueen B-nuorissa SM-hopeaa vuonna 2002 ja kaudella 2002–2003 sisäisen pistepörssin tehoilla 12+12=24. JYPin A-nuorissa Heikkinen voitti Suomenmestaruuden vuonna 2006, SM-hopeaa vuonna 2004 ja SM-pronssia vuonna 2005. A-juniori-iän päätyttyä hän siirtyi JYPin SM-liigajoukkueen päävalmentajan Matti Alatalon ehdotuksesta kaudeksi 2006–2007 Mestis-joukkue Forssan Palloseuraan, jossa tulokaskausi toi 43 runkosarjaottelussa tehot 3+2=5. Joukkue putosi kauden päätteeksi kuitenkin sarjatasoa alemmas Suomi-sarjaan, jossa Heikkinen pelasi kauden 2007–2008 kotikaupungissaan D-Kiekon riveissä. Hän oli alkulohko ja varsinainen Suomi-sarjan yhteenlaskettuna tehoilla 18+27=45 joukkueen paras pistemies ja syöttäjä. Heikkinen voitti keväällä 2008 Suomi-sarjan mestaruuden ja oli nostamassa D-Kiekkoa Mestikseen.

D-Kiekko muutti Mestikseen noustua nimensä D Teamiksi kaudeksi 2008–2009. Heikkinen haki monen muun pelaajan tavoin joukkueesta pelipaikkaa try-outin kautta, jonka päätteeksi hän sai sopimuksen. Heikkinen voitti D Teamin runkosarjan sisäisen piste- ja maalipörssin tehoilla 11+23=34, kuten myös kevään 2009 pudotuspeleissä kolmella osumallaan. Hän pelasi kauden aikana myös kaksi SM-liigaottelua JYPissä. Hän teki liigadebyyttinsä 12. joulukuuta 2008 Tampereen Ilvestä vastaan. Heikkinen teki ottelussa myös liigauransa ensimmäisen ja toistaiseksi ainoan maalinsa. Maaliskuussa 2009 hän teki kolmivuotisen jatkosopimuksen D Teamin kanssa.

Heikkisestä tuli kaudella 2009–2010 D Teamin varakapteeni. Hän oli 12 osumallaan joukkueen kolmanneksi paras maalintekijä ja hän voitti Mestis-hopeaa keväällä 2010. Heikkinen pelasi taas kaksi ottelua JYPissä ja teki yhden syöttöpisteen. Kaudella 2010–2011 hän voitti taas D Teamin sisäisen pistepörssin tehoilla 13+17=30. Heikkinen voitti kauden päätteeksi Mestis-pronssia. Kaudeksi 2015–2016 hän siirtyi vuoden mittaisella sopimuksella Suomi-sarjajoukkue Nokian Pyryyn.

Maaliskuussa 2011 Heikkinen teki vuoden mittaisen sopimuksen KooKoon kanssa. Hän voitti Mestis-pronssia keväällä 2012. Huhtikuussa 2012 Heikkinen teki joukkueen kanssa vuoden mittaisen jatkosopimuksen. Kaudella 2012–2013 hän jakoi lukemalla +10 KooKoon sisäisen tehopörssin voiton Jarno Lippojoen kanssa ja voitti kauden päätteeksi Mestis-hopeaa. Kausi 2013–2014 päättyi Mestiksen-mestaruuteen ja kausi 2014–2015 Mestis-hopeaan.

Kaudeksi 2015–2016 Heikkinen siirtyi vuoden mittaisella sopimuksella Suomi-sarjajoukkue Nokian Pyryn riveihin. Siirron taustalla oli myös hänen perheensä muuttaminen Ylöjärvelle siviilitöiden myötä. Kaudella 2016–2017 Heikkinen jakoi 27 osumallaan koko Suomi-sarjan maalipörssin voiton joukkuetoverinsa Antti Hildénin kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | FPS | Mestis | 43 | 3 | 2 | 5 | 26 | – | – | – | – | – |
| 2007–2008 | D-Kiekko | Suomi-sarja | 34 | 18 | 27 | 45 | 22 | – | – | – | – | – |
| 2008–2009 | D Team | Mestis | 39 | 11 | 23 | 34 | 14 | 3 | 3 | 0 | 3 | 2 |
|  | JYP | SM-liiga | 2 | 1 | 0 | 1 | 0 | – | – | – | – | – |
| 2009–2010 | D Team | Mestis | 35 | 12 | 16 | 28 | 12 | 12 | 3 | 3 | 6 | 4 |
|  | JYP | SM-liiga | 2 | 0 | 1 | 1 | 0 | – | – | – | – | – |
| 2010–2011 | D Team | Mestis | 43 | 13 | 17 | 30 | 32 | 7 | 0 | 4 | 4 | 0 |
| 2011–2012 | KooKoo | Mestis | 46 | 8 | 13 | 21 | 10 | 11 | 3 | 2 | 5 | 0 |
| 2012–2013 | KooKoo | Mestis | 46 | 6 | 17 | 23 | 20 | 11 | 3 | 5 | 8 | 0 |
| 2013–2014 | KooKoo | Mestis | 49 | 5 | 15 | 20 | 20 | 17 | 1 | 0 | 1 | 8 |
| 2014–2015 | KooKoo | Mestis | 54 | 11 | 17 | 28 | 34 | 19 | 2 | 7 | 9 | 4 |
| 2015–2016 | PYRY | Suomi-sarja | 25 | 15 | 15 | 30 | 14 | 6 | 3 | 2 | 5 | 0 |
| 2016–2017 | PYRY | Suomi-sarja | 32 | 27 | 21 | 48 | 12 | 4 | 4 | 2 | 6 | 2 |
| 2 kautta | yhteensä | SM-liiga | 4 | 1 | 1 | 2 | 0 | – | – | – | – | – |
| 8 kautta | yhteensä | Mestis | 355 | 69 | 120 | 189 | 168 | 80 | 15 | 21 | 36 | 18 |

Lähteet
-------

* Timo-Pekka Heikkinen The Internet Hockey Databasessa (englanniksi)
* Timo-Pekka Heikkinen *Elite Prospects*. Everysport Media Group AB.  (englanniksi)

### Viitteet

1. ↑  Timo-Pekka Heikkinen – Jatkoaika.com – Kaikki jääkiekosta
2. ↑  Komi, Markus: Hyökkäyksen primus motor *Jatkoaika.com*.  17.2.2009. Jatkoaika r.y. Viitattu 5.11.2011.
3. 1 2 3 4 5  Timo-Pekka Heikkinen *Elite Prospects*. Everysport Media Group AB.  (englanniksi)
4. ↑  D Team julkaisi ensimmäiset pelaajasopimuksensa *Jatkoaika.com*.  17.7.2008. Jatkoaika r.y. Viitattu 5.11.2011.
5. ↑  D Team solmi sopimuksia *Jatkoaika.com*.  19.8.2008. Jatkoaika r.y. Viitattu 5.11.2011.
6. ↑  Tilastot – Liiga *liiga.fi*.  12.12.2008. Jääkiekon SM-liiga Oy. Viitattu 5.11.2011.
7. ↑  Meronen, Tommi: JYP – Ilves 11.12. >>  12.12.2008. JYP Jyväskylä Oy. Viitattu 5.11.2011.
8. ↑  D Team julkisti sopimuksia – Asplund Jyväskylään *Jatkoaika.com*.  19.3.2009. Jatkoaika r.y. Viitattu 5.11.2011.
9. ↑  Heikkinen ja Simontaival siirtyvät vahvistamaan Pyryä *Jatkoaika.com*.  13.6.2015. Jatkoaika r.y. Viitattu 13.6.2015.
10. ↑  KooKoo julkaisi sopimuksia – Rämö jatkaa *Jatkoaika.com*.  24.3.2011. Jatkoaika r.y. Viitattu 5.11.2011.
11. ↑  KooKoo kiinnitti Heikkisen *Jatkoaika.com*.  29.4.2012. Jatkoaika r.y. Viitattu 6.6.2012.
12. ↑  Heikkinen ja Simontaival siirtyvät vahvistamaan Pyryä *Jatkoaika.com*.  13.6.2015. Jatkoaika r.y. Viitattu 2.2.2016.
13. ↑  Timo-Pekka Heikkinen tuo rutkasti Liiga-, Mestis- ja Suomi-sarja kokemusta Pyryyn  13.6.2015. Nokian Pyry ry.  Arkistoitu 20.8.2016. Viitattu 2.2.2016.